Ponoćna zvona
<s>Ponoćna zvona (; ), također poznat i pod naslovom Falstaff, je francusko-špansko-švicarski crno-bijeli historijski film snimljen 1965. u režiji Orsona Wellesa.</s><s>Predstavlja adaptaciju nekoliko historijskih drama engleskog pisca Williama Shakespearea iz tzv. ciklusa Henrijade, prije svega Henry IV 1. dio, Henry IV 2. dio i Henry V. Naslovni protagonist, čiji lik tumači sam Welles, je Sir John Falstaff, gojazni, kukavički vitez koji usprkos sklonosti pijančevanju i druženju sa polusvijetom zbog svog hedonističkog načina života i šarma postaje najbolji prijatelj i mentor mladom princu Henryju od Walesa.</s><s>Radnja prikazuje kako se njihov odnos mijenja nakon što mladi princ poslije očeve smrti preuzima prijestolje, te umjesto zabave i uživanja kao životni prioritet uzima brigu o državi, te zato prekida prijateljstvo sa Falstaffom.</s>

<s>Ponoćna zvona je Welles pokušavao snimiti godinama, a na kraju je to uspio tek kada je uz velike probleme uspio prikuputi novac.</s><s>Usprkos svega toga, nakon premijere je izazvao izuzetne pohvale od strane kritike.</s><s>To se posebno odnosilo na scenu u kojoj je rekonstruirana bitka kod Shrewsburyja, a koja je prikazana kao kaotični i besmisleni pokolj; ona je u mnogo čemu odgovarala pacifističkom raspoloženju tadašnje javnosti, odnosno kasnije je shvaćena kao alegorijska kritika eskalirajućeg vijetnamskog rata.</s><s>Dio historičara je kasnije bio sklon tvrdnjama da su Ponoćna zvona velikim dijelom autobiografski film, odnosno da je Welles u Falstaffu prikazao vlastiti alter ego.</s><s>Sam Welles je kasnije često tvrdio da su mu upravo Ponoćna zvona najdraži film u cijeloj karijeri.</s>

<s>Izvori</s>

<s>Vanjske veze</s>

<s>Roger Ebert "Great Movies" review 
 Cinescene review 
 Google Video
 Wellesnet.com, the Orson Welles Web Resource, articles on the film</s>

<s>Španski filmovi
Švicarski filmovi
Francuski filmovi
Historijski filmovi
Dramski filmovi
Biografski filmovi
Ratni filmovi
Filmske adaptacije Shakespeareovih drama
Authority control 2</s>

